إقتباس »
انا بنتي عمرها شهرين
متى ابدا اعطياها شي ثاني غير الحليب
بعد الخامس
إقتباس »
وهل الحلبه مفيده للطفل او ضاررره
لانها نحيفه وقالولي عطيها حلبه وخفت اعطيها ويضرها
فماادري انت وش رايك
ليست مفيدة ولا تعطى قبل سن سنتين
إقتباس »
السلام عليــكم
نورت الاقلاع دكتور محمد
سؤالـي :
- اختي اولى ابتدائي وإلى الآن تمص ابهامها 24 ساعهـ
فياليت تقولي كيف اخليها تبطل ؟
اعرضيها على طبيب اسنان عند بعضهم حل لذلك
إقتباس »
- وعندي كمان اخوي خامس ابتدائي يتبول على نفسو وهوا نايم من زمان وودينا ع الدكتور بس
مافي تحسن فياليت تنصحني ايش اسوي معاهـ ؟
يعطيك العافيه
هل اعطاه الطبيب علاج ام لا
إقتباس »
حياتوا أنا
جزاك الله خير يادكتورنا
1-ولدي عمره 8 شهور ووزنه 7 كيلوا هل هو طبيعي ؟
طبيعي
إقتباس »
-ولدي عنده اتساع في احد الحالبين وعند ولادته عطونا هيموكسلين (مضاد) بعده بشعرين سوينا اشعه والنتيجه انو الاتساع بدى يضيق وقالوا وقفوا المضاد الان عمره 8 شهور من اسبوعين رجعنا سوينا اشعه والنتيجه انو الاتساع رجع زاد ورجعوا هيموكسلين بس ابغى اعرف ايش اسباب الاتساع (استرجاع البول) ؟وهل فيه خطوره مستقبلا على كليته علما اني كنت اعطيه حلبه والان وقفتها؟ وهل فيه امل لشفاءة منه ؟
اولا لايعطى حلبة للاطفال اقل من سنتين
ثانيا تابعيه عند اخصائي كلى اطفال ويفضل مستشفى حكومي
إقتباس »
.
السلآم عليكم
كل الشكر للمشرفات لاتاحه الفرصه لنا
وحياك الله معنا يـ دكتور
بنتي عمرها 3سنوات و4شهور من النوع ماتروح للحمام كثير
واخاف تأثر ع الكلى او المثانه
يعني طول اليوم تشرب وماتروح الا 4 مرات تقريبا في اليوم
يعني من تصحى ترفض تروح للحمام لحد 5 العصر تروح
وعليها لحد الساعه 10 وقبل ماتنام تروح مره بالغصب
وعساك ع القووووة لـ آرواحكم الطاهرة كل الود ~
اعطيها ماء عدة مرات يوميا وادخليها الحمام كل 4-6 ساعات
إقتباس »
أحبني لي يختي
السلام عليكم
بنتي عمرها سنة وشهرين
قطعت عنها الحليب الصناعي لما تمت سنة وبديت بالطازج وطويل الأجل ..
لكن إنها نحيفة وزنها تسعة ونص وكذلك ماطلع لها إلا سنين تحت فقط ..!!
فهل هذا طبيعي أو إني غلطت لما قطعت عنها الصناعي .!!
وجزاك الله خير ..
اعطيها نقط فيتامين دي ثري(د3) 6 نقط يوميا
إقتباس »
السلام عليكم
الله يعطيكم العافيه على جهودكم ..
بسألك يادكتور ..
ولد أختي عمره أربع سنوات من يوم كان عمره تقريبا 5 شهور والكحه ملازمته وضيق تنفس ولازم يكح لين يرجع كلش واستخدمته علاجات كحه وبخاخ للربو والبودره والحبوب ومافادت معه صارت تروح وتجي ماتقاطع عنه ابد
لدرجه انه بعض الاحيان اللي تحت عيونه يصير ازرق من التعب من الكحه واستخدمت له هاليومين مضاد (اقمنتين)
وخفت شوي عليه وسوا له عمليه لحميه ..
ووزنه يسمن بسرعه وينحف بسرعه واغلب الاحيان يكون بطنه منتفخ شوي ويقول يوجعني ..
طولت عليك يادكتور تحملني ..
هذه اعراض حساسية صدر يجب متابعته عند طبيب واحد واستعمال البخاخات او البخار حسب رأي الطبيب
إقتباس »
انا بنتي عمرها سنتين واربع شهور عندها حكه شديده في رجلينها سبب لها خشونه وسواد مع العلم اني احط لها فازلين كل يوم
شكرا
ربما تحتاج الى مرهم اخر اعرضيها على طبيب اطفال
إقتباس »
نشكر الدكتور لتلبيه الدعوة
واشكر المشرفات على جهدهم
وسؤالي بنتي تشكو من اللحميه
هل العمليه احسن في مثل عمرها ام الانتظار الى ان تكبر
اذا شخص الطبيب اللحمية خاصة اذا كان شخيرها مستمر فالعملية باسرع وقت
إقتباس »
اهلا بك دكتور
سعيدين جدا بوجودك
عندي ثلاث اسئله دكتور اذا سمحت::
الاول: ولدي عمره 6 شهور وعشر ايام ويرفض مررره يشرب المويه مايحبها !! هل لو ماشربته اياها فيه ضرر عليه؟؟
ليس هناك ضرر ولكن اضيفي لها سكر نبات ربما يشربها
إقتباس »
الثاني: ولدي من بديت اعطيه اكل وانا الاحظ ان برازه _الله يكرمك_ صلب جدا مع انه قبل لايبدا ياكل كان طبيعي وحليبه اسمه نوفلاك.. ماادري كيف اخلي برازه طبيعي!!
انا اعطيه خضار مهروسه مع رز مصري..واعطيه تفاح مهروس..واعطيه سيريلاك..يعني غالبا هذي وجباته...
اعطيه ماء وتمر وعصير برتقال
إقتباس »
سؤالي الثالث: ولدي جدا جدا متعب بالرضاعه يعني يرضع شوي بعدين خلاص يتفرك يعني بعدي الرضعه(مع انه ماشبع) ولا تصير رضاعته سلسه ومريحه الا وهو نايم ماادري وش السبب.. صرت لازم وانا ارضعه اشغل له التي في واعلي الصوت او الهيه بلعبه وكذا...
وعذرا جدا عالاطاله....
لايوجد حل الله يعينك
إقتباس »
الله يجزاكم خير مملكة المرأه
ويعطيك ألف عافيه النوفه
وربي يسلمك دكتور على استجابة الدعوه
حبيت أسالك بنتي عمره الحين 10 شهور وصدرها تعب من يوم كان عمرها سته شهور
وخذت لها علاج قطره في الفم (fenistil) وقطره ملحيه للأنف ومضاد ناسيه اسمه ..
قالوا ان فيها احتقان والتهاب ولازم مضاد وتحميله كل 6 ساعات ..
والحمدلله خفت ,
بس رجعت له الحين الحاله ووديتها لدكتور غيره وعطاني نفس قطره الفم ومضاد (augmentin) مقدار 2 مل ..
وخفت الكحه شوي بس فيها بلغم الحين وأنفها يسيل .. ومابي اعطيها علاجات اكثر وش رايك اسوي لها ؟
وزنها 7 ك . ورضعاتها تقريبا 150 مل كل ماحسيت انها جوعانه وتاكل زين واعطيها فيتامين (د)
لانها مابعد مشت ولا طلع لها اسنان بعد .
ارجوا من الاطباء الا يعطو مضاد حيوي في الرايحة والجايه كما يقول المثل غذيها جيدا ولا تعطيها ادويه الا في الحالات الشديدة
إقتباس »
حيـــاك الله دكتورنا..نورت الاقلاع
دكــــتور انا عندي بنتي كملت سبع شهور ولها يوم بالثامن..عندها
اتســاع بفم المعده..وكانت ترجع بكميات كبيره..الحين الحمدلله خفت
بشكل كبير..بس مو نهائي..سؤالـــــي الله يجازك خير يادكتور..
حليبها لاريلاك اي ار..والمعروف ان الطفل يتغير حليبه بعد 6 شهور
انا لسى ماغيرته ..اغيره ولا عادي استمر عليه لحد عمره السنه..
مع العلم انها مره الحمدلله مرتاحه عليه..
لامانع من استعماله حتى عمر سنه
إقتباس »
سؤالي الثاني عادي أبدأ اعطيها من اكلنا بس بشرط مايكون مافيه
ماجي ولا زيت كثير؟
لا انصح بذلك
إقتباس »
سؤالي الثالث عادي بعد عمر السنه نقطع الحليب البودره ونبدأ بالحليب طويل الاجل؟
سنه ونصف لامانع